ગુજરાત વિધાનસભાની ચૂંટણીમાં ભાજપે ૧૫૦ પ્લસ બેઠકો મેળવવાનો ટાર્ગેટ નક્કી કર્યો હતો. પણ ભાજપને માત્ર ૯૯ બેઠકોથી જ સંતોષ માનવો પડ્યો છે. ભાજપને મળેલી ઓછી બેઠકોમાં સંઘની નિષ્ક્રિયતા પણ જવાબદાર હતી. આથી ભાજપ હવે ફરીવાર સંઘના શરણે ગયું છે. અમદાવાદમાં પૂર્વના વિરાટનગર વિસ્તારમાં આરએસએસ (સંઘ) દ્વારા પથસંચલનનો મેગા કાર્યક્રમ યોજાઈ ગયો. જેમાં ભાજપના નેતાઓ અને કાર્યકરો મોટી સંખ્યામાં જોડાયા હતા.